**Hortobágy Község Önkormányzatának 4. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2024. október 29-ei rendes, nyilvános ülésére**)**

**Tárgy:** A 2024. évi természetben nyújtott szociális célú tűzifa támogatás jogosultsági feltételeiről szóló rendelet megalkotása

*Tisztelt Képviselő-testület!*

A belügyminiszter pályázatot hirdetett a Magyarország 2024. évi központi költségvetéséről szóló 2023. évi LV. törvény (a továbbiakban költségvetési törvény) 3. melléklet 2.2.1. pont szerint a települési önkormányzatok szociális célú tüzelőanyag vásárlásához kapcsolódó támogatására. A pályázat célja, hogy a legrászorultabb családok átmeneti, kiegészítő támogatáshoz jussanak, csökkenjen a háztartások tüzelőanyag-költsége.

A támogatásra a Belügyminisztérium 2024. január 1-ei adatai alapján az 5000 fő lakosságszámot meg nem haladó települési önkormányzatok pályázhattak.

Hortobágy Község Önkormányzata a Képviselő-testület 34/2024. (IV. 16.) Hö. határozatával döntött a pályázat benyújtásáról, és 720 090 forint támogatásban részesült 27 erdei m3 kemény lombos tűzifa megvásárlására, ezt az összeget kell kiegészíteni 68 580.- forint (erdei m3 x 2 000.- forint) önrésszel.

A pályázat beadásával vállaltuk, hogy a szociális tüzelőanyag odaítélésének feltételeit rendeletben szabályozzuk

A tűzifát megrendeltük és a nyár végén a Nyírerdő Zrt debreceni erdészetéből a kiszállításra került. A szállítás költsége 171 450.- forint az Önkormányzatot terheli, azt nem lehet a támogatás terhére elszámolni.

A kiosztást megelőzően a jogosultság szabályait rögzítő rendeletet szükséges megalkotni.

Kérem a tisztelt Képviselő-testületet, hogy az előterjesztés megtárgyalását követően alkossa meg a rendeletet.

**Hortobágy, 2024. október 22.**

 **Jakab Ádám András**

polgármester

Az előterjesztést törvényességi szempontból ellenőrizte:

 **dr. Koroknai-Bokor Erzsébet**

kirendeltség-vezető